धीमी वृद्धि और राजस्व तो गुजर जाने वाली परेशानियां हैं और अगले वित्तीय वर्ष तक सुलझ जाएंगी. कर राजस्व बढऩा चाहिए क्योंकि जीएसटी की दरें स्थिर हो रही हैं और अमल की खामियां भी सुलझ रही हैं. वैश्विक अर्थव्यवस्था 2008 के संकट के बाद अपने सबसे मजबूत दौर में है, जो हमारी वृद्धि-निर्यात को सहारा देगी. पिछले साल के निचले आधार के साथ यह 2019 के वित्त वर्ष में भारत की जीडीपी ग्रोथ को 7.6 फीसदी तक ले जा सकता है. कच्चे तेल के दाम सबसे बड़ी चिंता की बात हैं क्योंकि इनमें तेज बढ़ोतरी राजकोषीय संतुलन और बाह्य गणित को उलट सकती और महंगाई को हवा दे सकती है.